Title: ประกาศสำนักนายกรัฐมนตรี เรื่อง แต่งตั้งประธานกรรมการและกรรมการผู้ทรงคุณวุฒิในคณะกรรมการการยางแห่งประเทศไทย

ประกาศสำนักนายกรัฐมนตรี

ประกาศสำนักนายกรัฐมนตรี
เรื่อง
แต่งตั้งประธานกรรมการและกรรมการผู้ทรงคุณวุฒิในคณะกรรมการการยางแห่งประเทศไทย1

โดยที่พระราชบัญญัติการยางแห่งประเทศไทย
พ.ศ. ๒๕๕๘ ได้มีผลใช้บังคับเมื่อวันที่ ๑๕ กรกฎาคม ๒๕๕๘ เป็นต้นไป และตามมาตรา ๑๗
บัญญัติให้มีคณะกรรมการการยางแห่งประเทศไทยประกอบด้วยประธานกรรมการซึ่งคณะรัฐมนตรีแต่งตั้งจากผู้ซึ่งมีความรู้
ความเชี่ยวชาญ และประสบการณ์สูงทางด้านการเกษตร วิทยาศาสตร์ อุตสาหกรรม
หรือการบริหารกรรมการโดยตำแหน่ง ได้แก่ ผู้แทนกระทรวงการคลัง
ผู้แทนกระทรวงเกษตรและสหกรณ์ ผู้แทนกระทรวงพาณิชย์ ผู้แทนกระทรวงมหาดไทย ผู้แทนกระทรวงอุตสาหกรรม
และผู้แทนสำนักงานคณะกรรมการพัฒนาการเศรษฐกิจและสังคมแห่งชาติและกรรมการผู้ทรงคุณวุฒิ
จำนวนเจ็ดคน ซึ่งคณะรัฐมนตรีแต่งตั้งจากผู้แทนเกษตรกรชาวสวนยาง จำนวนสามคน
ผู้แทนสถาบันเกษตรกรชาวสวนยาง จำนวนสองคน ผู้แทนผู้ประกอบกิจการยางซึ่งมีความเชี่ยวชาญด้านการค้า
จำนวนหนึ่งคน
และผู้แทนผู้ประกอบกิจการยางซึ่งมีความเชี่ยวชาญด้านการผลิตอุตสาหกรรมยาง
จำนวนหนึ่งคน
อาศัยอำนาจตามความในมาตรา
๑๗ (๑) และ (๓) แห่งพระราชบัญญัติการยางแห่งประเทศไทย พ.ศ. ๒๕๕๘
คณะรัฐมนตรีได้มีมติเมื่อวันที่ ๑๒ มกราคม ๒๕๕๙
อนุมัติให้แต่งตั้งประธานกรรมการและกรรมการผู้ทรงคุณวุฒิในคณะกรรมการการยางแห่งประเทศไทย
จำนวน ๘ คน โดยให้มีผลตั้งแต่วันที่คณะรัฐมนตรีมีมติเป็นต้นไป
ตามที่กระทรวงเกษตรและสหกรณ์เสนอ ดังนี้
๑.
พลเอก ฉัตรเฉลิม เฉลิมสุข       ประธานกรรมการ
๒.
นายประสิทธิ์ หมีดเส็น           ผู้แทนเกษตรกรชาวสวนยาง
๓.
นายสังข์เวิน ทวดห้อย           ผู้แทนเกษตรกรชาวสวนยาง
๔.
นายเสนีย์ จิตตเกษม             ผู้แทนเกษตรกรชาวสวนยาง
๕.
นายธีรพงศ์ ตันติเพชราภรณ์    ผู้แทนสถาบันเกษตรกรชาวสวนยาง
๖.
นายสาย อิ่นคำ                  ผู้แทนสถาบันเกษตรกรชาวสวนยาง
๗.
นายธนวรรธน์ พลวิชัย           ผู้แทนผู้ประกอบกิจการยางซึ่งมีความเชี่ยวชาญด้านการค้า
๘.
นายพิชัย ถิ่นสันติสุข             ผู้แทนผู้ประกอบกิจการยางซึ่งมีความเชี่ยวชาญด้านการผลิตอุตสาหกรรมยาง
ทั้งนี้ ตั้งแต่วันที่ ๑๒
มกราคม พ.ศ. ๒๕๕๙ เป็นต้นไป โดยกรรมการลำดับที่ ๔ ๗ และ ๘ เป็นบุคคลที่มีรายชื่อตามประกาศกระทรวงการคลัง
เรื่อง บัญชีรายชื่อกรรมการรัฐวิสาหกิจเพิ่มเติมในปี ๒๕๕๕ ลงวันที่ ๑๔ กุมภาพันธ์
๒๕๕๖ ประกาศกระทรวงการคลัง เรื่อง บัญชีรายชื่อกรรมการรัฐวิสาหกิจเพิ่มเติมในปี
๒๕๕๗ (ครั้งที่ ๑) ลงวันที่ ๓๐ ธันวาคม ๒๕๕๗ และประกาศกระทรวงการคลังเรื่อง บัญชีรายชื่อกรรมการรัฐวิสาหกิจเพิ่มเติมในปี
๒๕๕๗ (ครั้งที่ ๒) ลงวันที่ ๑๙ มกราคม ๒๕๕๘ ซึ่งออกตามความในมาตรา ๑๒/๑
แห่งพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. ๒๕๑๘
ซึ่งแก้ไขเพิ่มเติมโดยพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ
(ฉบับที่ ๖) พ.ศ. ๒๕๕๐ 

ประกาศ ณ วันที่ ๑๔ มกราคม พ.ศ. ๒๕๕๙
สมคิด จาตุศรีพิทักษ์
รองนายกรัฐมนตรี ปฏิบัติราชการแทน
นายกรัฐมนตรี